BLS เล็งหั่นดัชนีปีนี้ลงจากเดิม 1,670 จุด หลังงบไตรมาส 1/58 ประกาศ
BLS เล็งหั่นดัชนีปีนี้ลงจากเดิม 1,670 จุด หลังงบไตรมาส 1/58 ประกาศ
31 มี.ค. 2558

นายพิเชษฐ สิทธิอำนวย กรรมการผู้อำนวยการ บล.บัวหลวง (BLS) กล่าวว่า บริษัทอยู่ระหว่างทบทวนปรับลดดัชนีตลาดหุ้นไทย SET Index ปีนี้ลง จากเดิมมอง 1,670 จุด แต่คงจะปรับลงหลังผลประกอบการไตรมาส 1/58 ของบริษัทจดทะเบียนประกาศออกมาช่วงปลายเม.ย.ถึงต้นพ.ค.เพราะจากการพูดคุยกับผู้ประกอบการทั้งรายใหญ่รายเล็กบอกยอดขายไม่ดีทุกคนกังวลทำให้มองว่า Earning Growth จะมาจากไหน
โดยกลุ่มหุ้นแนะนำตอนนี้ ต้องมองไปที่หุ้นพื้นฐานดี เช่น กลุ่มแบงก์ เพราะราคายังถูกเทียบกับ PE กลุ่ม กลุ่มเทเลคอมเช่น ADVANC INTUCH และกลุ่มที่รายได้ที่แน่นอน เช่น กลุ่มไฟฟ้า ต้องเป็นไฟฟ้าพื้นฐานไม่ใช่พลังงานทางเลือก ซึ่งไฟฟ้าพื้นฐานจะจ่ายปันผลแน่นอน กลุ่มประกันชีวิต มีรายได้ที่แน่นอน
อย่างไรก็ตาม ทางบล.บัวหลวงยังมอง GDP Growth ปีนี้ที่ 3.7% และ Earning Growth ที่ 15% ยังไม่ได้ปรับลง
               